Det var ligegodt kattens ... Det er en indlysende tanke at få, når man ser listen med de mest brugte navne til han- og hunkatte. Agria Dyreforsikring har lavet en top-ti liste over navne givet til killinger forsikret hos selskabet i 2021. Topscorerne blandt navne hos hankattene var Simba, Milo og Felix, mens de hos hunkattene var Luna, Mille og Molly. - Korte kattenavne, som er lette at udtale, er tydeligvis populære hos danskerne, fortæller Tine Antvorskov direktør hos Agria Dyreforsikring og tilføjer: - Det sjove er, at ser vi på Norge og Sverige, så er der flere navne der går igen landene. For eksempel er Simba i top to blandt hankattene i alle tre lande, mens Luna og Molly indtager hunkattenes første- og tredjeplads i både Danmark og Norge.

Referat:
Danskerne giver kattene korte navne, der er nemme at udtale.